Приложение 8

**Информация за проекти с европейско финансиране**

**на направление „Европейски политики, международна дейност и туризъм“ към 31.12.2021 г.**

1. **„Осигуряване ефективното функциониране на Областен информационен център София-град и София-област за популяризиране на ЕСИФ в България през периода 2019-2021“.**

Функцията на Областния информационен център (ОИЦ) е да осигурява по-голяма публичност и прозрачност при реализацията на програмите, съфинансирани от Европейските структурни и инвестиционни фондове (ЕСИФ) и да насърчава партньорството на местните власти и заинтересованите лица. ОИЦ предоставя безплатен и пълен достъп до информация за възможностите за финансиране по ЕСИФ, работи за подобряване на прозрачността и популяризирането на проектите, финансирани от Европейския съюз (ЕС) сред потенциални и настоящи бенефициенти, медии и медиатори, както и сред широката общественост.

Съгласно АДБФП № BG05SFOP001-4.004-0027-C01 от 01.04.2019 г. бюджета на проекта е в размер на 599 961,60 лв., в т.ч. преки разходи за персонал в размер на 428 544,00 лв. и други допустими разходи в размер на 171 417,60 лв. (безвъзмездната финансова помощ, която се предоставя, е в съотношение: 85% от Европейския социален фонд и 15% национално съфинансиране). Срокът за изпълнение на проекта е от 01.01.2019 г. до 31.12.2021 г.

Съгласно допълнително споразумение № 1 от 06.07.2021 г. към АДБФП общата стойност на проекта е изменена в размер на 490 481,60 лв., в т.ч. преки разходи за персонал в размер на 350 344,00 лв. и други допустими разходи в размер на 140 137,60 лв. (безвъзмездната финансова помощ, която се предоставя, е в съотношение: 85% от Европейския социален фонд и 15% национално съфинансиране).

Разходваните средства по проекта през 2021 г. са в размер на общо 137 744,00 лв. Сумата от 137 744,00 лв. е формирана както следва: Заплати и възнаграждения на екипа за управление на проекта и служителите на ОИЦ 99 176,00 лв.; Здравни и осигурителни вноски за сметка на работодател 19 283,00 лв. Разходи за материали, разходи за вода, гориво и ел. енергия и разходи за външни услуги и командировки в страната 19 285,00 лв.; Няма разходи за придобиване на ДМА.

1. **„Подготовка на регионално прединвестиционно проучване за ВиК за територията на Столична община“, финансиран по приоритетна ос 1 „Води“ на Оперативна програма „Околна среда“ 2014-2020 г.**

Основната цел на проекта е разработването на регионално прединвестиционно проучване (РПИП) за водоснабдяване и канализация (ВиК) за територията на Столична община (СО), с което да бъдат определени приоритетните инвестиции във ВиК инфраструктурата.

Проектът е на стойност 5 240 800,00 лв., от които: 4 434 000,00 лв. безвъзмездна финансова помощ (БФП) и 806 800,00 лв. съфинансиране от бюджета на СО. Краен срок за изпълнение на проекта: 15.10.2021 г.

Разходваните средства по проекта за 2021 г. са в размер на  18 947, 82 лв.  Сумата от 18 947,82 лв. е формирана, както следва: 16 368,94 лв. за възнаграждения на екипа за управление на Проекта и 2 578, 88 лв. осигуровки за сметка на работодател.

1. **„Обединени градове за интелигентен растеж“ (Smarter Together), финансиран по Програма „Хоризонт 2020“ на Европейския съюз.**

Основната цел на проекта e да подпомогне идентифицирането, разработването, тестването и прилагането на нови интегрирани интелигентни решения в пет области: (1) отопление и използване на възобновяеми енергийни източници за ниско-енергийни области, (2) ремонт на сгради публична и частна собственост за подобряване на енергийната ефективност, (3) интегрирана и устойчива градска мобилност, (4) платформа за управление на бази данни и интелигентни услуги, (5) изграждане на т.нар. „живи лаборатории“ за работа със заинтересованите страни и гражданското общество. Бюджетът на проекта за СО е 423 064,97 лв. Финансирането е 100% грант от ЕС.

Срок на изпълнение: 01.02.2016 – 31 юли 2021 г.

През 2021 г. разходваните средства по проекта са в размер на 4 944, 62 лв.  Сумата от 4 944, 62 лв. е формирана, както следва: 3072, 62 лв. за възнаграждения на екипа за управление на проекта и 1872, 00 лв. окончателно плащане по Договор № СОА17-ДГ55-273/07.07.2017 г., сключен между „Атлас Травелс“ ЕООД и Столична община.

**През 2021 г. дирекция „Европейски политики и програми“** преди, сега дирекция „Европейски политики, програми и туризъм“ към направление „Европейски политики, международна дейност и туризъм“, съвместно със специализираните дирекции на СО, е организирала и координирала подготовката, подаването и сключването на АДБФП за следните проектни предложения :

**I. Одобрени проектни предложения**

**5 проекта по Оперативна програма „Региони в растеж"**

* *„****Основен ремонт /реконструкция/ на Център за временно настаняване „Св. София".*** Сключен договор за БФП на 04.01.2021 г.

Обща стойност на проекта: 3 383 485,87 лв., от които БФП - 1 253 395,82 лв. и 2 130 090,05 лв. собствен принос;

* ***„Ремонт и обновяване на Борисова градина - историческа част“****.* Сключен договор за БФП на 05.04.2021г.

Обща стойност на проекта: 10 324 080,33 лв., от които БФП - 8 999 584,33 лв. и 1 324 496,00 лв. собствен принос

* ***„Изграждане, основен ремонт/реконструкция на 3 училища на територията на Столична община“****.* Сключен договор за БФП на 05.04.2021 г.

Обща стойност на проекта: 7 197 869,14 лв., от които БФП 6 337 916,00 лв. и 859 953,14 лв. собствен принос;

* **„*Развитие на културната инфраструктура в Столична община чрез инвестиции в обновяване на Театър „София“ район „Оборище“.*** Сключен договор за БФП на 16.09.2021 г.

Обща стойност на проекта: 9 770 197,34 лв., от които БФП - 5 500 000,00 лв. и 4 270 197,34 лв. собствен принос;

* ***„Развитие на културната инфраструктура в Столична община чрез инвестиции в обновяване на ОКИ „Средец“ район „Оборище“*** Сключен договор за БФП на 28.02.2022 г.

Обща стойност на проекта: 9 969 334,67 лв. от които БФП - 4 000 000,00 лв. и 5 969 334,67 лв. собствен принос.

**2 проекта по Оперативна програма „Развитие на човешките ресурси"**

* ***„Патронажна грижа + в община Столична“*.** Сключен договор за БФП на 01.03.2021 г.

Обща стойност на проекта: 6 747 020,42 лв. - 100 % БФП.

* ***„Предоставяне на седем нови социални услуги в общността за деца и семейства на територията на Столична община“.*** Сключен договор на 05.05.2021 г.

Обща стойност на проекта: 9 481 295,20 лв., от които БФП - 9 481 295,20лв.

**1 проект по Оперативна програма „Околна среда“**

* ***„Изграждане на ВиК инфраструктура в Столична община“.*** Сключен договор за БФП на 01.02.2022 г.

Обща стойност на проекта: 140 495 700,84 лв., от които БФП - 96 478 397,78 лв. и 44 017 303,06 лв. собствен принос.

**2 проекта по Оперативна програма „Добро управление"**

* ***„Осигуряване ефективното функциониране на Областен информационен център София-град и София-област за периода 2022-2023“.*** Сключен договор на 01.01.2022 г.

Обща стойност на проекта: 398 966,40 лв. – 100 % БФП.

* ***„Облачни е-услуги за администрацията”.*** Сключен договор за БФП на 22.02.2021 г.

Обща стойност на проекта : 3 560 433,66 лв., от които 2 317 500,00 лв. – 100 % БФП. за Столична община

Столична община е партньор по проекта на Държавна агенция „Електронно

управление“

**5 проекта по Финансов механизъм на Европейското икономическо пространство /ФМ на ЕИП /2014-2021 г.**

* ***„Рехабилитация и модернизация на система за външно изкуствено осветление на Столична община“.*** Сключен договор за БФП на 08.04.2021 г.

Финансираща програма: Финансов механизъм на Европейското икономическо пространство /ФМ на ЕИП /2014-2021 г. по Програма „Възобновяема енергия, енергийна ефективност и енергийна сигурност“, BG ENERGY -2.001, Процедура „Рехабилитация и модернизация на общинската инфраструктура - системи за външно изкуствено осветление на общините“

Обща стойност на проекта: 1 050 703,58 лв., от които БФП - 757 405,52 лв. и 293 298,06 лв. собствен принос.

* ***„Утвърждаване на „ОКИ Топлоцентрала“ като модерно пространство за изкуство, култура и диалог“.*** Сключен договор за БФП на 10.12.2021 г.

Финансираща програма: Финансов механизъм на Европейското икономическо пространство /ФМ на ЕИП /2014-2021 г. по процедура за подбор на проекти с предмет „Подобрен достъп до изкуства и култура“ по Резултат 2 на Програма РА 14 „Културно предприемачество, наследство и сътрудничество“.

Обща стойност на проекта: 391 160,00 лв., от които БФП - 332 486,00 лв. и 58 674,00 лв. собствен принос.

* ***„Подобряване на управлението на отпадъците на територията на Столична община чрез реализиране на пилотен проект за три общински схеми за разделно събиране и рециклиране на отпадъците“*.** Сключен договор за БФП на 13.12.2021 г.

Финансираща програма: Финансов механизъм на Европейското икономическо пространство /ФМ на ЕИП /2014-2021 г. по открита покана № 2 „Кръгова икономика и ресурсна ефективност“, по Програма „Опазване на околната среда и климатични промени“

Обща стойност на проекта: 781 176,26 лв., от които БФП - 577 342,10 лв. и 203 834,14 лв. собствен принос.

* ***„Изграждане на геотермални и реконструкция на вътрешно-отоплителни инсталации в две детски градини на територията на район "Кремиковци"*, Столична община“.** Сключен договор за БФП на 10.03.2022 г.

Финансираща програма: Финансов механизъм на Европейското икономическо пространство /ФМ на ЕИП /2014-2021 г. по Програма „Възобновяема енергия, енергийна ефективност, енергийна сигурност”

Обща стойност на проекта: 594 341,64 лв. – 100 % БФП.

* ***„Модел за интегрирано развитие за образование и грижа в ранна детска възраст в София“***

Финансираща програма: Финансов механизъм на Европейското икономическо пространство /ФМ на ЕИП /2014-2021 г. по Процедура BGLD – 2.003 „Образование и грижи в ранна детска възраст“ по Програма „Местно развитие, намаляване на бедността и подобрено включване на уязвими групи“. Сключен договор на 19.4.2022 г.

Обща стойност на проекта: 977 915,00 лв., от които БФП - 488 957,50 лв. и 488 957,50 лв. собствен принос

**1 проект по Програма „Хоризонт“ 2020 на ЕС**

* ***„Разработване на система за подкрепа за подобрена устойчивост и устойчиви градски райони за справяне с изменението на климата и екстремни събития въз основа на Глобалната система за наблюдение на Земята (ГСНЗ) и модерни инструменти за моделиране“*** (HARMONIA: Development of a Support System for Improved Resilience and Sustainable Urban areas to cope with Climate Change and Extreme Events based on GEOSS and Advanced Modelling Tools) ХАРМОНИЯ. Сключен договор на 01.06.2021 г.

Обща стойност на бюджета за СО: 227 487,48 лв., 100% грант

**1 проект по Програма „Еразъм+“ на ЕС**

* ***ARGENTUM (АРГЕНТУМ): стратегически компетенции за сребърна икономика***

Финансираща програма: Програма „Еразъм +“ на ЕС

Индикативен бюджет на проекта за СО: 56 385,71 лв., 100% грант

**1 проект по Програма за междурегионално сътрудничество „ИНТЕРРЕГ Европа“**

* ***CircE - „Ориентиране на Европейските региони към кръговата икономика“.***

Продължение на проекта, във връзка с необходимостта от допълнителни проучвания за нови решения и възможности при прилагането на кръговата икономика, вземайки под внимание и актуалното европейско законодателство в сектор „Отпадъци“, свързани с пандемията. Мониторинговият комитет на Програмата одобри продължаването на проектните дейности с още една година, считано от 01.09.2021 г. Бюджетът на проекта за Столична община е в размер на 38 450 евро (75 200.51) лева с ДДС, от които 85 % са финансирани от Европейския фонд за регионално развитие, чрез Програма „ИНТЕРРЕГ Европа“ и 15% са от национални средства, осигурени от републиканския бюджет чрез Министерството на регионалното развитие.

**2 проекта по програма „Изграждане, пристрояване, надстрояване и реконструкция на детски ясли, детски градини и училища“ (2020-2022 г.) на Министерство на образованието и науката (МОН)**

* ***„Изграждане на основно училище в УПИ I от кв. 20, Студентски град, район „Студентски“.*** Сключен договор през 06.2021 г.

Обща стойност на проекта: 6 450 000,00 лв., от които БФП - 5 000 000,00 лв. и 1 450 000,00 лв. собствен принос. Проектът се изпълнява от район „Студентски“.

* ***„Изграждане на основно училище в УПИ VI, кв.6, м. „Манастирски ливади-запад“, район Витоша.*** Сключен договор през 06.2021 г.

Обща стойност на проекта: 8 500 000,00 лв., от които БФП - 5 000 000,00 лв. и 3 500 000,00 лв. собствен принос. Проектът се изпълнява от район „Витоша“.

**1 проект по Национална кампания „За чиста околна среда -2021“ на тема „Обичам природата и аз участвам“.**

* ***„Изграждане на детска площадка на територията на ОП „Зоологическа градина-София“***

Конкурс в рамките на Национална кампания „За чиста околна среда -2021“ на тема „Обичам природата и аз участвам“.

Проектното предложение на Столична община е на стойност до 9 999,24 лева с включен ДДС.

**II. Подадени проектни предложения, в етап на оценка:**

* **„Дигитално достъпни обекти на територията на Столична община – гарант за съхраняване на културната идентичност и опазване на културното наследство за бъдещите поколения“**

Финансираща програма: Финансовия механизъм на Европейското икономическо пространство (ФМ на ЕИП) 2014-2021 г. Процедура BGCULTURE-1.002 - Първа покана за набиране на проектни предложения по Резултат 1 „Подобрено управление на културното наследство“, Подрезултат 1.2 „Дигитално достъпни обекти на културното наследство“ по Програма „Културно предприемачество, наследство и сътрудничество“.

Индикативен бюджет на проекта за СО – 684 295,62 лв. - 100% грант

* **„Следва продължение – ситуационна културна лаборатория /To be continued – site-specific culture lab/“**

Финансираща програма: Процедура BGCULTURE-2.002 – Втора покана за набиране на проектни предложения по Резултат 2 „Подобрен достъп до изкуства и култура“ по Програма „Културно предприемачество, наследство и сътрудничество“, финансирана от Финансовия механизъм на Европейското икономическо пространство 2014-2021 г.

Индикативен бюджет на проекта за СО: 391 166,00 лв. – 100% грант.

* **„Активиране на младежко участие в изпълнението и мониторинга на младежката политики на местно ниво“, в който СО участва като партньор на Съюз на транспортните синдикати в България (СТСБ).**

Финансираща програма: Оперативна програма „Добро управление“ 2014-2020 г., Процедура BG05SFOP001-2.025 за предоставяне на безвъзмездна финансова помощ чрез подбор на проектни предложения с наименование „Повишаване на гражданското участие в процесите на изпълнение и мониторинг на политики и законодателство“, приоритетна ос 2 „Ефективно и професионално управление в партньорство с гражданското общество и бизнеса“.

Индикативна стойност на бюджета на проекта**:** 59 860,00 лв., от които 8750,00 лв. за Столична община.

* **„Повишаване на гражданското участие в процесите на изпълнение и мониторинг на политики и законодателство“, в който СО е партньор на фондация „Заслушай се“.**

Финансираща програма: Оперативна програма „Добро управление“ 2014-2020 г., Процедура BG05SFOP001-2.025 за предоставяне на безвъзмездна финансова помощ чрез подбор на проектни предложения с наименование „Повишаване на гражданското участие в процесите на изпълнение и мониторинг на политики и законодателство“, приоритетна ос 2 „Ефективно и професионално управление в партньорство с гражданското общество и бизнеса“.

Индикативна стойност на бюджета на проекта: 59 310, 22 лв., от които 10 777, 54 лв. за Столична община.

**III. Подадени проектни предложения, които не са одобрени за финансиране**

**или са включени в резервен списък:**

* **Внедряване на мерки за повишаване на енергийната ефективност в административната сграда на район „Банкя”**

Финансираща програма: Финансов механизъм на Европейското икономическо пространство /ФМ на ЕИП /2014-2021 г. по Програма „Възобновяема енергия, енергийна ефективност, енергийна сигурност”

Индикативна стойност на бюджета за СО: 744 674,49 лв. - 100% грант.

*Проектното предложение е одобрено, но е включено в резервния списък.*

* **„REACTION – now you see me“ („Реакция – сега ме виждате“)**

Финансираща програма: Покана „Европейско сътрудничество“ на Програма CREATIVE EUROPE („Творческа Европа“), подпрограма „Култура“ на Европейския съюз.

Индикативен бюджет на проекта за СО: 116963,13 лв. от които БФП - 81 874,19 лв. и 35 088,94 лв. собствен принос.

*Проектното предложение не е одобрено.*

* **„Цялостна система за здравна адаптация към изменението на климата в градска среда – от ранно оповестяване до реорганизиране на градската територия“**

Финансираща програма: Програма „ЛАЙФ“ на Европейския съюз.

Индикативна стойност на бюджета за СО: 103 097,67 лв., от които БФП - 56 703.42 лв. и 46 394.24 лв. собствено финансиране.

*Проектното предложение не е одобрено.*

* **„Следва продължение – ситуационна културна лаборатория“**

Финансираща програма: Финансов механизъм на Европейското икономическо пространство/ФМ на ЕИП/2014-2021 г., Програма „Културно предприемачество, наследство и сътрудничество“

Индикативна стойност на бюджета за СО: 372 965,38 лв. - 100% грант.

*Проектното предложение не е одобрено.*

* **Програма за изграждане/доизграждане/реконструкция на водоснабдителни и канализационни системи, вкл. и пречиствателни станции за отпадъчни води за агломерациите между 2000 и 10 000 е.ж.,**

Финансираща програма: Национален план за възстановяване и развитие

Индикативна стойност на бюджета за СО: Разходите за СМР за четирите агломерации на Столична община са в размер на 201 012 234 млн. лв.: агломерация Ботунец – 30 943 107 лв., агломерация Кремиковци-Сеславци – 33 725 430 лв., агломерация Панчарево-Кокаляне – 95 838 096 лв. и агломерация Волуяк – 40 505 601 лв.

*Агломерациите на Столична община са извадени от Националния план за възстановяване и устойчивост.*